
Dorris inter noſologos præclarus, ſe- 
quenti definitione podagram complectitur. 


e Morbus hæreditarius, oriens ſine cauſa exter- 


* 


* na evidente; ſed præeunte plerumque ventriculi 


WS 


affectione infolita ; pyrexia ; dolor ad articulum, 


— 


ce et plerumque pedis pollici, certe pedum et ma- 


* 


“ nuum juncturis; potiſſimum infeſtus; per inter- 


- 


* 


valla revertens et ſæpe cum ventriculi vel alia- 
« rum internarum partium, affectionibus alter- 
4 gans.“ 

2 DE PODAGRA. 

Hujus morbi quatuor enumerate ſunt, ſpecies, 
reg ularis ſcilicet, atonica, retro grada et aberrans. 
De morbo regulari primo diſſerendum eſt, de aliis 
vero in ordine. Podagram regularem, verbis ſe- 
quentibus, definivit CULLENUS. 

“ Podagra regularis, cum inflammatione artu- 
ce um ſatis vehementi, per aliquot dies perſtante et 
e paulatim cum tumore, pruritu et deſquamati- 
* one partis, recedente.“ 

Morbus hic ægrum aliquando adoritur, nullo 
ſymptomate præcedente, quod acceſſionem ejus 
prænunciat ; ut plurimum vero acceſſionem eſus 
ſequentia denotant ſymptomata. Pedum ſudoris 
ulitati deſiccatio et eorundem inſolitum frigus, in 
extremitatibus inferioribus torporis ſenſus, crurum- 
que ſpaſmi vehementes. Dum extremitates has 
ſubeunt mutationes, per dies ante paroxyſmum ali- 
quos, arthriticus, dyſpepſia, anorexia, aliiſque ven- 
triculi ſe male habentis ſignis, corripitur. 

SVYDENHAuo vero teſte, pridie paroxyſmi appe- 
titus voracior fit, non tamen naturalis. Ab eodem 
auctore, qui per multos annos Podagricus fuit, cer- 


tiores 


ö 

tiores facti ſumus, hunc morbum ut plurimum Ja- 
nuario exeunte aut incipiente Februario, graſſari: 
Et hoc obſervatione quotidiana coufirmatur. 

ger circiter horam ſecundam vel tertiam poſt 
mediam noctem è ſomno, dolore pedis pollicem oc- 
cupante, excitatur. 

Dolor hicce, quem, qui eum perpeſſi ſunt tenſi- 
oni violentæ, ligamentorum dilacerationi vel mor- 
ſui canis rodentis compararunt, ſemper fere cum ri- 
gore, aliiſque pyrexiæ ſignis ſtipatus eſt ; nec niſi 
poſt intervallum viginti quatuor horarum ægroti 
cruciatus minuitur. Tunc r emiſſio quædam doloris, 
leni ſudore comitante, quiete optata ægrum parum- 
per frui, patitur. | Evigilans, dolorem multum im- 
minutum, partemque affectam tumore occupatam 


cernit. Tumor hicce, partisque inflammatio poſt 


paucos dies recedunt, pruritum vix tolerabilem, 


prœæcipue inter digitos, ubi deſquamatio fit, re- 
linquens. 

Per paucos dies, paroxyſmus, eandom circiter 
horam, iſdem comitantibus ſymptomatis vi ta- 
men minutis reverti ſolet, tuncque diſcedit, non 


A 2 niſi 

niſi poſt longum forſan intervallum rediturus. Pof- 


tea frequentiores deyeniunt acceſſiones, et pa- 
roxyſmi diuturniores, adeo ut non niſi per ſtatis 
tres menſes prorſus abſint. 


Iterato morbo articuli debiles et rigidi et tandem 


prorſus immobiles fiu nt, in iiſque deponuntur con- 


cretiones primo fluidæ, dein friabiles, terrenæ; 
in acidis ex toto diſſolubiles. Ut in morbis chro- 
nicis plurimis, fic in hoc, de quo agitur animus af- 
ficitur, adeo aſper et iracundus devenit æger, ut Sy- 
denhami verbis, haud rectius Podagræ quam ira- 
cundize paroxyſmus dici poſſit—addi oppor tet, eos, 
| qui hoc morbo diu vexati ſunt, morbis nephriticis 
obnoxios fieri. 

Jamque Podagræ regularis hiſtoria accuratiſimè 
quam potui, expoſita, de proxima in ordine varie- 


tate dicere pergam. 

ATONICA, 


DrixITIo—“ Podagra cum ventriculi ve! alius 


c partis intern atonia, et vel fine expectata aut 


5 ſolita artium inflammatione, vel cum doloribus 


La) 
** 


* artuum lenibus tantum et fugacibus et cum dyſ- 
pepſia vel aliis atoniæ ſymptomatis, ſubito ſæpe 
“ alternantibus.” 

In hac varietate affectiones articulorum inflam- 
matoriæ deſunt; et ſymptomata cam conſtituentia 
aliquando in ventriculum incidunt, quorum præci- 
pua ſunt nauſea, vomitus, ructus, ſicut ex mate- 


rie in ventriculo putreſcente, nati, dolores in regi- 


one ventriculi, appetitus penitus amiſſus. His ad- 


damus ſpaſmos varias corporis partes affligentes, 
qui ſæpius Hatus e ventriculo eructatione tolluntur. 
Alvus modo aſtricta, modo ſoluta torminibus affici- 
tur. Hac ſigna, hy pochondriaſis ſymptomata ut 
plurimum comites habent. 

| Si vero viſcera thoracica Podagra atonica affici- 


antur 

6 DE POD AG RA. 
antur ſymptomata variantur cum organo affecto. 
Si enim cor laborat, hujus viſceris motus vehe- 
mens, palpitatio, et ſyncope ſeſe oſtendunt. Si 
vero pulmones, aſthma et dyſpnæa occurrunt— 
Si demum in caput incidat morbus, dolor, verti- 
go, tinnitus aurium, aliaque apoplexiæ ſigna tan- 
demque apoplexia ipſa occurrit. 

Hiſque de Podagra atonica dictis, jam de alia 


varietate ſcilicet retrograda diflerendum. 


RETROGRADA. 


DErixIrIo—“ Podagra cum inflammatione artu- 
um ſubito recedente et ventriculi vel alius partis 
« intern atonia mox inſecuta.” ö 

In hac ſpecie inflammationis dolores articulos 
corripientes, nec tam graves ſunt nec tamdiu du- 
rant ac in regulari; ſed ſubitò evaneſcunt et in par- 
tem aliquam internam incidunt—Si ventriculus ſit 


affectus, anxietas, nauſea, vomitus et dolores vehe- 


mentes ſicuti in viſceris hujus inflammatione occur- 


run t. . , ; 
Cor, 


Cor, pulmones vel caput haud rarò aggreditur et 


palpitatio, ſyncope, aſthma, vel apoplexia ſedem 


morbi indicabunt. 


ABERRANS. | 


* * 


Dze#iniTIo—* Podagra cum partis internæ in- 
&« flammatione vel non prægreſſa vel prægreſſa, et 
c ſ{ubito recedente, inflammatione artuum.“ 

Hæc a Podagra retrograda haud multum differt, 
tamque rarò occurrit, ut CULLENus ipſe, ſe nun- 
quam hujus ſpeciei caſum ullum vidiſſe, fateatur. 


Quodcunque vero viſcus attingat, ſymptomatis 


fere ii{dem quibus inflammationes viſceris ejuſdem, 


deſignatur; ab aliquibus auctoribus, neſcio, au- 
tem, an vere, aſſeritur pulmones præter alia viſ- 


cera huic proclives eſſe. 

DIAGNOSIS: 


$1 Rheumatiſmum ſolum excipias, ab omnibus 
aliis morbis facillimè dignoſci poteſt podagra. Nec 
inter eum etpodagram quidem difficilis eſt diagnoſis. 
Podagra raro homines ante trigeſimum quintum vel 
quadrageſimum ætatis annum adoritur, eoſque 
ſedentarios et mares: Rheumatiſmus vero junio- 
res, laborioſos et fæminasInſuper artus minores 
articulos nempe membrorum, vix vero majores in- 
vadit podagra. Rheumatiſmus autem artus majo- 
res, genu et cubitum, muſculoſque etiam, afficere, 
pluribuſque in locis eodem tempore adeſſe ſolet. 
Rheumatiſmus a cauſa evidente, ſcilicet, frigoris 
applicatione oritur, nec hæreditarius eſt, Poda- 
gra è contra fine ulla cauſa evidente oritur et ma- 
nifeſtè hæreditaria eſt. Inter hos morbos dijudi- 
care poſſumus, ſi in mentibus teneamus, in poda- 
gra ventriculi affectiones aliquas, varia nempe dyſ- 
pepſiæ ſymptomata parexyſmum præcedere, nil ve- 
ro 

rd tale in rheumatiſmo obſervari poſſe. Ex dictis 
podagre regularis diagnoſin non difficilem eſſe ap- 
paret. At vero non tàm facilè dignoſcitur irre- 
gularis. Ad ſymptomata præcedentia, necnon ad 
ea quæ in utriuſque ſpeciei hiſtoria tradita ſunt, et 
ad corporis ſtatum qui homines huic morbo pro- 
clives reddit, attentio noſtra dirigenda eſt, ſi opini- 


onem veriſimilem hac de re formare vellemus. 


CAUSAE REMOTAE, 


Hv jus morbi vel ſunt prediſponentes, vel occa- 
ſionales, ad podagram prediſpoſiti robuſto corporis 
habitu, capite amplo præditi ſunt, cutemque rete 
mucoſo denſiori, craſſamque ſuperficiem efficiente 
indutam habent. Experientia quotidiani conſtat 
virilem ſexum præcipue invadere hune morbum, 
muliebrem rariſſime, hujus tamen exempla non de- 
ſunt, et plerumque mulieres robuſlo corpore et tem- 
perie firma adoritur. Labes hereditaria inter cauſas 


B podagræ 

podagræ uſitatiſſimas eſt habenda. De hoc omnes 
ferè conſentiunt auctores. | | 

Hoffmannus ait De ſpeciebus arthriticis res 
«© quoque indubitatæ veritatis eſt, eas A Parenti- 
e bus in liberos migrare.”—Abſente vero ipſa 


labe hæreditaria proclivitas in hunc morbum in- 


ducitur, lautis epulis, vino, venerique plus æquo 


indulgendo. 
Cauſe podagræ excitantes a Culleno, in duas 


claſſes diſtinguuntur, primo, omnia que ſtatum 


plethoricum corporis inducunt, ſecundò, ea quæ in 


hoc ſtatu debilitatem inferunt. 
Inter primas enumeranda ſunt, vita otioſa et ſe- 
dentaria, cibi animalis larga copia, cum liquoribus 


fermentatis nimis liberaliter adhibitis. Inter ſe- 


cundi generis cauſas habenda eſt venus immodica, 


at præcipuè intemperata, corpore nondum adulto, 


nec vigente et maturo. Ejuſdem generis ſunt, 
lucubrationes juſto longius provectæ, evacuationes 
ſolitæ ſuppreſſæ, vel plus æquè auctæ, laboris uſi- 
tati ceſſatio, a victu lauto et pleno ad tenuem et 


parcum mutatio ſubita, acidorum aceſentiſque ma- 


teriei 


— 

teriei uſus 8 Inter wu quæ debili- 
tatem inferendo, paroxyſmum inducunt, frigoris 
applicatio ad extremitates enumerari ſolet: animi- 


que affectus quidam vehementes, qui deprimentes 


ſolitò vocantur, inter has jure recenſendi ſunt. I. 


demque effectus, Hoffmanno Judice, iræ tribuendus 


eſt. 


PROGNOSIS. 

Cum morbus hicce, tantum leniri poteſt, neque 
valetudo perfectè ſana recipi queat, infauſta eſt 
_ prognoſis generalis. In junioribus, quibus paro- 
xyſmi nec plures, nec ſeveri fuerunt, vitamque regu- 
larem degentibus, nec morbum a vitio parentum 
trahentibus, ſi non ſanandi, ſaltem levandi aliquid 
ſpei eſt, præcipuè ſi extremitates ſolas teneat. Si 
vero morbus per annos multos infeſtus, locum 
mutet et ab extremitatibus ad caput, ventriculum, 
aliave ad viſcera interna tranſvolet, de ſalutis reſ- 


4 


titutione penitus ferè deſperandum eſt. 

RATIO MEDENDI. 


Nunc ad partem, 1n re propoſita maximi mo- 
menti devenimus, ſcilicet, quomodo morbo occur- 
rendum eſt, et qualia ſint remedia applicanda. Con- 
Lilia medendi, ut a Culleno cel. propoſita, ſunt. 
I. In parozyſmorum intervallis eorum reditui 
obviam ire. 

U. Paroxyſmo præſente, violentiam ejus minu- 
ere et breviorem reddere. | 

Primum abſoluitur exercitatione et abſtinentia. 
Satis conſtat nihil plus valere ad hunc morbum 
arcendum quam exercitatio 1donea, quippe quæ 
vires ventriculi et canalis alimentary roboret, cibi 
digeſtionem adjuvet, et ſecretiones omnes promo- 
vet. Exercitatio vero moderata et conſtans, quin- 
etiam ad ægri vires et ætatem, ut et ad morbi 


datum accommodata eſſe debet. 


Omnibus 


4s 


DE PODAGRA. 13 
Omnibus exercitationis ſpeciebus ambulatio ſub 


atre, si modo zger juvenis, viribuſque integer sit 
anteponenda eſt. Equitatio, vel in Rheda geſtatio, 
quamquam haudquaquam æquè proficit, a ſenibus et 
debilioribus eſt adhibenda. | 
Abſtinentia.—Aegro regulas hac ſpectantes quam 
ſupra relatas, obſervare, ſuadere medenti multo dif- 
ficiliùs erit, quoni am luxuriis, quibus indulgere con- 
uetus erat, abſtinere, magna animi fortitudo poſtu- 
latur. Hac de re, Sydenhami monita audias : 
** Primum itaque ea in cibo et potu mediocritas eſt 
* obſervanda ut neque plus alimenti ingeraturquam 
* yentriculus concoquere valeat et proinde morbo 
6 fomes ſubminiſtretur, neque & contra nimia ab- 
+ ſtinentia partes ea proportione defraudentur, 
* qua earundem robur et vigor debuerat ſuſtine- 
ri, unde etiam magis debilitentur.” Sed nos 
tamen in hac re, ægri ætate, viribus, et dieta, cui 
antea conſuetus eſt, ut et morbi ſtatu, dirigi oppor- 
tet. Si æger ſit juvenis plethoricique corporis 
habitus, carne liquoribuſque fermentatis abſtinen- 
dum eſt, Hoc in caſu, cibus idoneus eſt lac, 


medium 

medium quaſi gradum carnes inter et cibum vegeta- 
tibilem tenens. Semina farinacea, probe vero 
ante uſum fermentata, talibus ægrotis cibus ſalu- 
| berrimus eſt, et potus aqua fontana. Si vero pro- 
vectiore ætate viribuſque fractus ſit et indulgentiæ 
aſſuetus, regimen nimis parcum, multum noceret. 
His igitur vinum atque carnem impunè ſumere 
licet.— In auctoribus non deſunt exempla que ex- 
ercitationis et abſtinentiæ efficaciam demonſtrant, 
vir cel. Van Swieten, exemplum ſequens me- 
morat. 

* A fide digniſſimis hominibus accepi, pingui 
c ſacerdotio fruentem virum et veteranum jam 
£6 podagricum, a piratio captum, per biennium in 


e triremibus barbarorum remigafſe, hoc effectu ut 


r 
* . 


* poſtea a captivitate redemptus, nimia et moleſta 
* obeſitate liberatus, nec unquam poſtea podagri 
© correptus fuerit, licet plures annos ſupervixerit.“ 

AMARA. Varia hujus generis medicamenta ab 
auctoribus enumerata ſunt, inter ea quæ podagra 
paroxyſmum arcent. Inter hæc, præcipuum tenuit 


locum, pulvis PokTLANDICUs, ut vulgò vocaba- 

tur. 

tur. Jam vero clarè conſtat, hunc et alia ejuſdem 
generis remedia, quamvis articulorum affectione 
ægrum liberaverint, attamen aſthmati, apoplexiæ, 
aliisque podagræ atonicæ ſignis obnoxium reddi- 
diſſe. | 

ALKALI,—Hoc variis ſub formis, ut alkali fixo 
mitiori et cauſtico, ſapone et aqua alkalina acrata 
ſæpe exhibitum, viarum primarum aciditatem 
corrigendo multum profuiſſe videtur. Ab uſu 
vero aquæ alk. aeratæ majora forſan a podagricis 
beneficia accepta ſunt. 

Nunc de remediis inter paroxyſmum adhiben- 
dis dicendum eſt, et primo omnes tum cor- 
poris tum animi irritationes evitandæ ſunt, Ubi 
ager juvenis et plethoricus eſt, ſanguis L bra- 
chio detrahendus eſt. Sanguinis miſſio utpote 
debilitatem, ideoque irritabilitatem inducens, cautè 
admodum repetenda eſt. Hujus generis evacua- 
tiones topicæ, vidilicet, hirudinibus partibus af- 
fectis applicatis, non tanto periculo adhiberi 
poſſunt, et ſæpius ad reddendum paroxyſmum 


breviorem et minus. vehementem multum valent. 
Dum 

Dum hirudines ſfanguinem exſugunt, ne pars aëri 
frigido' nuda objicietur, cavere opportet. 

Medicamenta laxantia et clyſmata alvum ducen- 
tia, ut irritationes cauſam haud parvam dirimentes, 
utiliſſima ſunt. | 

Laudantur applicationes variz externæ ſtimu- 
lantes, ad has vero non niſi cum periculo inflamma- 
tionis ab extremitatibus ad partes vitales retroce- 
dendi, confugere poſſumus. Pars autem dolens, 
eam mollem et calidam ſervandi cauſa, pannis la- 


neis tegatur. 


Orrun.Medicamentum hocce cum tam mul. 
tum ad dolorem leniendum valeat, non mirum eſt, 
quod tantoperè in hoc morbo adhibitum fit ; at 
vero caute exhibendum eſt, nec unquam {i multum 
ger febricitet, aut ſit ad caput determinatio, his 
autem ſignis ſublatis, tuto et etiam haud par vo 
commodo adhiberi poteſt, cum dolores ſopiendo, 
pervigilium præcavendo, ſudoremque leniter elici- 
endo, multum ad paroxyſmi durationem et vio- 
lentiam minuendam conducat. | 


Emetica. 

Emetica, quamvis ſæpe utilia ſpaſmum ſolvendo 
et ventriculum a ſordibus liberando, attamen cum 
periculo ventriculum debilitandi haud carent, par- 
ca manu adhibenda ſunt. | 

Paroxyſmo decedente, corporis vires morbo ex- 
hauſtæ, tonicis ut cortice Peruviano, et ferri pre- 
paratis, diæta modica et nutriente, cum exercitati- 
one leni quotidiana refici debent. 

Nunc reſtat ut de hujus morbi remediis, cum 
ſeſe ſub formis irregularibus oſtendat quam breviſ- 
ſimè diſſeremus. 

In podagra atonica, ft quod ſæpiùs accidit, in 
ventriculum incidat, ſtimulantia et tonica largis 
doſibus ingerendo morbo occurrendum «eſt : ho- 
rum præcipua ſunt, vinum generoſum ut Ma- 
derienſe, ſpiritus ſtillatitii, abſque vero (ne in ven- 
triculo acer gignetur) ſacchari vel acidorum ad- 
miſtione, fi ſub formi aquæ cardiacæ ſumantur ; 
Aether, alkali volatile, aromatica, et opium impri- 
mis, maxim? proſunt. Hac in podagræ ſpecie 
zegrum victu pleno uti opportet ; calor externus 


etiam multum juvat. 
C Cum 

18 
Cum pulmones afficiuntur, medicamenta anti- 
ſpaſmodica, imprimis opium et æther, cum veſicato- 
riis dorſo vel pectori applicatis utilia ſunt. 
Podagra retrograda partes exterrias relinquente, 
et ventriculum vel inteſtina vexante, ſtimulantia 
validiſſima, ut ſupra in atonica exhaurienda ſunt. 
Si caput vertigine, delirio et Apoplexiz ſignis 
adoriatur, tantum imminet periculum, vix ut reſtat, 


ſpes ulla ſalutis. Hoc in caſu capiti applicentur 


emplaſtra veſicatoria : interim veſicatoriis vel ru- 


befacientibus extremitatibus impoſitis, ad eas 
morbum reducere conamur. 


Podagra aberrans rard occurrit nec facile ab 


inflammationibus idiopathicis facile diſtinguitur, 


neque hoc gravis momenti eſt, cum eadem prorſus 
remedia ac in inflammationibus idiopathicis, in hac 
utilia ſunt, | 


- 


